Θεοδώρα Καράγιωργα - Σταθακοπούλου

η Θεοδώρα Καράγιωργα - Σταθακοπούλου γεννήθηκε στην Τρίπολη το 1936, ήταν Ελληνίδα ιστορικός και αρχαιολόγος . Σπούδασε ιστορία και αρχαιολογία στα Πανεπιστήμια Αθηνών, Tübingen και Βόννης. Αναγορεύτηκε διδάκτωρ της Φιλοσοφικής Σχολής του Πανεπιστημίου Αθηνών το 1970. Από το 1960 έως το 1995 υπηρέτησε στον Κλάδο των Επιμελητών και Εφόρων Αρχαιοτήτων της Αρχαιολογικής Υπηρεσίας και κατά σειράν στις Εφορείες Αρχαιοτήτων Αρκαδίας – Λακωνίας, Κεντρικής Μακεδονίας, Ακροπόλεως Αθηνών, Ηλείας – Μεσσηνίας, Κορινθίας – Αργολίδας, Αρχαιοπωλείων και Ιδιωτικών Συλλογών, Αθηνών – Ελευσίνας – Μεγαρίδας και ενδιαμέσως στην Κεντρική Διεύθυνση  Αρχαιοτήτων και στο Εθνικό Αρχαιολογικό Μουσείο. Διετέλεσε μέλος και πρόεδρος της Επιτροπής για τα έργα Συντήρησης του Ναού του Επικουρίου Απόλλωνος στις Βάσσες της Φιγαλείας (1982-1997). Διενήργησε ανασκαφές στην αρχαία Μαντίνεια, την αρχαία Ήλιδα, το αρχαίο Δώριον, τα Ακοβίτικα και την Καρποφόρα Μεσσηνίας, τον Άγιο Ανδρέα Κυνουρίας, τη Μεγαλόπολη. Διηύθυνε πλήθος σωστικών ανασκαφών στην πόλη των Αθηνών και σειρά έργων συντήρησης και ανάδειξης μνημείων και αρχαιολογικών χώρων στην Πελοπόννησο, Ελευσίνα και Μεγαρίδα. Κυρίως, προγραμμάτισε, οργάνωσε και επέβλεψε την εκτέλεση των εκτεταμένων σωστικών ανασκαφών που προκάλεσαν τα μεγάλα δημόσια έργα στο ιστορικό κέντρο της Πρωτεύουσας το διάστημα 1982-1995. Δίδαξε στα Σεμινάρια των δόκιμων Επιμελητών Αρχαιοτήτων του Υπουργείου Πολιτισμού (1980, 1981, 1991, 1993), έλαβε μέρος σε τοπικά και διεθνή αρχαιολογικά συνέδρια και έδωσε κατά καιρούς διαλέξεις σε ελληνικά και ξένα εν Ελλάδι πνευματικά ιδρύματα. Από το 1975 και συνεχώς έως το 2000 διετέλεσε ενεργό μέλος της Ελληνικής Επιτροπής του Διεθνούς Ιδρύματος για την έκδοση του Εικονογραφικού Λεξικού Κλασικής Μυθολογίας (LIMC). Είναι ισόβιο μέλος της εν Αθήναις Αρχαιολογικής Εταιρείας και αντεπιστέλλον μέλος του Γερμανικού Αρχαιολογικού Ινστιτούτου.			

Οι δημοσιεύσεις της περιλαμβάνουν:

1. Μελέτες που αφορούν σε ειδικά θέματα τέχνης, θρησκείας, ιστορίας και μνημειακής τοπογραφίας της κλασικής αρχαιότητας (οι συντομογραφίες ΑΔ, ΑΑΑ, ΑΕ, ΑΜ παραπέμπουν αντίστοιχα στα επιστημονικά περιοδικά Αρχαιολογικόν Δελτίον, Αρχαιολογικά Ανάλεκτα εξ Αθηνών, Αρχαιολογική Εφημερίς, Athenische Mitteilungen), όπως:

- Λακωνικά γοργόνεια, ΑΔ 19 (1964) Μελέται 116-122.
- Λακωνικό κάτοπτρο στο Μουσείο της Σπάρτης, ΑΔ 20 (1965) Μελέται 96-109.
- Die Göttin auf dem Kamel, ΑΜ 84 (1969) 87-102.
- Γοργείη κεφαλή (διδ. διατρ.), Αθήναι 1970.
- Κεραμεικός κλίβανος εν Ήλιδι, ΑΑΑ IV 1 (1971) 27-32.
- Παρατηρήσεις εις την χρονολόγησιν των αετωμάτων της Ολυμπίας, ΑΕ 1972, Μελέται 38-54.
- Ανασκαφή περιοχής αρχαίου Δωρίου, ΑΕ 1972, Χρονικά 12-20.
- Μια πελοποννησιακή Αθηνά Πολιούχος, Πρακτικά του ΧΙΙ Διεθνούς Συνεδρίου Κλασικής Αρχαιολογίας, Αθήνα 4-10.9.1983, Γ΄, Αθήνα 1988, 132-140.
- Baubo, LIMC 1 (1986) 87-90.
- Η μαντινική Πτόλις, Πρακτικά του Δ΄ Διεθνούς Συνεδρίου Πελοποννησιακών Σπουδών, Κόρινθος 9-16.9.1990, Πελοποννησιακά Παράρτημα 19, Β΄, Αθήνα 1992-1993, 97-115.
- Πτόλις Μαντινείας, ΑΑΑ ΧΧΙΙ (1989) [1995] 113-122.
- Der verkannte Protesilaos, AM 110 (1995) 207-233.
- Αθηναϊκά έργα ώριμης αρχαϊκής γλυπτικής, ΑΔ 51-52 (1996-1997) [2000] Μελέτες 1-34.
- Τυρόν αργιφόνταν, Σήμα Μενελάου Παρλαμά, Ηράκλειο (Εταιρία Κρητικών Ιστορικών Μελετών) 2002, 231-242.
- Αρτέμιδος φίλος, ΑΔ 54 (1999) [2003] Μελέτες 115-154.
- Η μεγάλη πενθούσα της Ιεράς Οδού, ΑΔ 55 (2000) [2004] Μελέτες 183-192.
- Τα επίκρανα της Τεγέας, E. Østby (ed.), Ancient Arcadia (Papers from the Norwegian Institute at Athens 8), Athens 2005, 131-138.
- Οι κόρες της Μαντινείας, ΑΔ 56 (2001) [2006] Μελέτες 127-152.
- Στα ίχνη της αρχαϊκής Μαντινείας, Γ. Α. Πίκουλας (επιμ.), Ιστορίες για την αρχαία Αρκαδία, Πρακτικά Διεθνούς Συμποσίου για τον J. Roy, Στεμνίτσα 2008, 125-143.
- Οι σιδερένιες αρχαϊκές περόνες της Μαντινείας· τέχνη και τεχνική, ΑΔ 57 (2002) [2010] Μελέτες 53-92.
- Παν, Αρκαδίας μεδέων, Ταξιδεύοντας στην Κλασική Ελλάδα. Τόμος προς τιμήν του Καθηγητή Πέτρου Θέμελη, Αθήνα 2011, 105-118. - Πτόλις Μαντινείας. Η κεραμική της ανασκαφής, Αθήνα 2019.

2. Χρονικά ανασκαφών, αναστηλώσεων και λοιπών έργων αρχαιολογικής προστασίας, όπως:

- ΑΔ 17 (1961/62) Β1, 88 και 18 (1963) Β1, 88-90 (Αρκαδία)· 19 (1964) Β1, 144-145 (Λακωνία)· 26 (1971) Β1, 124-130 (Μεσσηνία), 130-142, 146 (Ηλεία)· 27 (1972) Β1, 256-265 (Μεσσηνία), 269-271 (Ηλεία)· 28 (1973) Β1, 181 (Μεσσηνία), 197-203 (Ηλεία)· 33 (1978) Β1, 10-42 και 34 (1979) 11-37 (Αθήνα, Ελευσίνα, Μέγαρα). ΠΑΕ 1986, 53-54 (Ελευσίνα).
- Η αρχαία Ελευσίνα και τα προβλήματά της, ΗΟΡΟΣ 3 (1985) 140-148.
- Δημόσια έργα και ανασκαφές στην Αθήνα κατά τα έτη 1983-1988, Ηόρος 6 (1988) 87-108.
- ΑΔ 42 (1987) Β1, 132-134 και 43 (1988) Β1, 145-146 (Βάσσες Φιγαλείας).
- Η συντήρηση του Ναού του Απόλλωνος στις Βάσσες Φιγαλείας, Αθήνα 1995 (μονογραφία).
- Πρακτικά της 1ης Συνάντησης για τη Συντήρηση του Ναού του Επικουρίου Απόλλωνος, Αθήνα 18-20.3.1995, Αθήνα 1996, 21-23, 329-331 (εναρκτήρια ομιλία, συμπεράσματα).
- Η αναστήλωση του ναού του Επικουρίου Απόλλωνος, Ο Μέντωρ 37 (1996) 30-34. - Αρχαιολογικά των Αθηνών. Μικρά κείμενα 1985-2016, Αθήνα 2017.

3. Άρθρα σε εγκυκλοπαίδειες και σε ειδικά συλλογικά δημοσιεύματα, όπως:

- ΔΟΜΗ 12, 90-98 (Ολυμπία)· 14, 355-363 (Σπάρτη). 
- ΕΑΑ Suppl. 1971-1994, II 435-437 (Ελευσίνα).
- Η Ιστορία των Ολυμπιακών Αγώνων, Αθήνα (Εκδοτική Αθηνών) 1976, 242-263 (Άλλα αθλήματα και αθλοπαιδιές).
- Ελληνική Μυθολογία 3 (Οι Ήρωες), Αθήνα (Εκδοτική Αθηνών) 1986, 204-223 (Μεσσηνία - Λακωνία), 310-317 (Αίγινα - Σαλαμίνα).
- The Human Figure in Early Greek Art, Κατάλογος Διεθνούς Εκθέσεως 1988-1989, Αθήνα (ΥΠΠΟ) 1988, 44-49 (Bronzes).
- Πελοπόννησος, Αθήνα (εκδόσεις ΜΕΛΙΣΣΑ) 2012, 46-53 (Αρχαϊκή περίοδος), 242-247 (Μαντίνεια και Μαντινική).

Έλληνες συγγραφείς
Έλληνες πανεπιστημιακοί